**Vyhodnotenie pripomienok z verejnej konzultácie**

|  |
| --- |
| Zdôvodnenie zapracovania/zamietnutia pripomienok z verejnej konzultácie k dokumentu *„Desaťročný plán rozvoja prenosovej sústavy na roky 2024 až 2033“*  |
| **Informácie o pripomienkujúcom:** | **Názov a adresa subjektu:** | **AVES - Asociácia výrobcov elektriny zo slnka** |
| **Čl. Ods. (písm.)** | **Znenie pripomienky** | **Odôvodnenie pripomienky** | **Odpoveď SEPS** | **Zapracovanie do návrhu podmienok** |
| **Kap. 4, ods 4.1.2.** | Návrh plánu nezohľadňuje aktuálne dáta pre urýchlenie rozvoja využívania OZE. Návrh plánu nepočíta s aktualizáciou INECP, ktorá má prebehnúť do 30. júna 2023.Navrhujeme preto v pláne zohľadniť fakt, že v blízkej dobe dôjde k aktualizácii INECP buď automatickým prebratím záverov aktualizovaného INECP do plánu alebo určením postupu doplnenia a úpravy plánu v prípade nového znenia INECP. | Máme za to, že návrh plánu nereflektuje realitu potreby a záujmu inštalácie nových zdrojov a vo všeobecnosti podceňuje objem OZE, ktoré by sa v rámci SR mali inštalovať (aj s ohľadom na energetickú bezpečnosť a sebestačnosť SR). Predpokladaný vývoj zdrojového mixu ES SR v pláne vychádza z aktuálneho INECP SR, avšak Nariadením „zimného balíčka“ č. 2018/1999 o riadení energetickej únie a opatrení v oblasti klímy, stanovila EÚ v čl. 14 členským štátom **povinnosť do 30. júna 2023** a následne do 1. januára 2033 a potom každých 10 rokov **predložiť Komisii návrh aktualizácie posledného oznámeného integrovaného národného energetického a klimatického plánu**. Odborná diskusia a pripomienkovanie tejto aktualizácie už prebieha.Záujmom v súlade s európskou legislatívou je najmä vytváranie dostatočnej kapacity, aby sa umožnilo pripojenie ďalších OZE do elektrizačnej sústavy, a to aj s ohľadom na cieľ dosiahnuť do roku 2050 uhlíkovú neutralitu.Desaťročný plán rozvoja sústavy musí podľa §29 zákona 251/2012 Z. z. obsahovať účinné opatrenia na zaručenie primeranosti sústavy a bezpečnosti dodávok elektriny. Aby bol naplnený obsah a účel uvedeného ustanovenia, mal by plán obsahovať aj úpravu pre prípad aktualizácie podkladov, z ktorých vychádza, pričom INECP je jedným z najzásadnejších dokumentov, vzhľadom na to, že by mal vždy aktuálne reflektovať na dekarbonizačné ciele EÚ. Z uvedených dôvodov navrhujeme v pláne zohľadniť fakt, že v blízkej dobe dôjde k aktualizácii INECP buď automatickým prebratím záverov aktualizovaného INECP do plánu alebo určením postupu doplnenia a úpravy plánu v prípade nového znenia INECP. | Návrh plánu nemôže počítať s aktualizáciou NECP, nakoľko táto ešte neprebehla.Výstupy z aktualizovaného NECP budú zohľadnené pri tvorbe nasledujúceho DPRPS. | NIE |

|  |  |  |
| --- | --- | --- |
| **Informácie o pripomienkujúcom:** | **Názov a adresa subjektu:** | **Anonymná pripomienka** |
| **Čl. Ods. (písm.)** | **Znenie pripomienky** | **Odôvodnenie pripomienky** | **Odpoveď SEPS** | **Zapracovanie do návrhu podmienok** |
| **Kap. 6.5.2** | *Doplniť odsek nasledovne:* *„Výbor pre rozvoj sústavy (System Development Committee) v rámci ENTSO-E každé dva roky vypracováva desaťročný plán rozvoja sústavy, ktorý popisuje a kVantifikuje hlavné potreby rozvoja prenosových sústav v Európe v stredno a dlhodobých časových horizontoch a obsahuje výsledky hodnotenia projektov Pan-Európskeho významu multi-kriteriálnou cost-benefit analýzou (CBA). TYNDP 2022 bol zverejnený na verejnú konzultáciu v júli 2022, ukončená bola v septembri 2022. Koncom roka 2022 bol balík TYNDP 2022 zaslaný na ACER na vyjadrenie. Jeho publikovanie sa očakáva v 1Q/2023. Medzi investičné projekty TYNDP 2022 s pan-európskym významom bol zahrnutý aj projekt č. 330 „Štvrté 400 kV cezhraničné prepojenie SK a CZ “, ktorého spolurealizátorom je SEPS.* *Súčasťou TYNDP 2022 je aj projekt projekt č. 1050 Integrátor SE ktorý spočíva v modernizácii PVE Čierny Váh a hybridizáciie tejto PVE pomocou batériového úložiska. Realizátorom toho projektu sú Slovenské elektrárne“.“* | Neexistuje žiaden dôvod aby sa v rámci DPRPS 2033 v sekcii „6.5.2. Desaťročný plán rozvoja ENTSO-E (TYNDP)“ spomínal projekt č. 330 „Štvrté 400 kV cezhraničné prepojenie SK a CZ“ a naopak bol vynechaný projekt Integrátor SE. Jeden aj druhý projekt je súčasťou balíka TYNDP 2022 zaslaného na ACER na vyjadrenie a preto neexistuje dôvod na rozdielne zaobchádzanie s týmito dvoma projektami. Navyše informácie vo zvyšku dokumentu, ako napríklad „častejšie využívanie PVE“ (sekcia 5.1), „potreba mať k dispozícii dostatok flexibilných zdrojov elektriny“ (sekcia 5.4) a „pripojenie (batérii) do ES SR je žiaduce hlavne v kombinácii s ťažko predikovateľnými OZE, ako sú VTE a FVE“ (sekcia 5.1) ukazujú pridanú hodnotu tohto projektu a vytvárajú vynikajúce predpoklady pre realizáciu tohto projektu. Technická životnosť PVE Čierny Váh totiž končí do roku 2032 a ďalšia prevádzka tejto elektrárne sa nezaobíde bez rozsiahlejšej modernizácie turbogenerátorov. Keďže výpočty v DPRPS 2033 predpokladajú zvýšené využívanie PVE, DPRPS 2033 implicitne počíta s realizáciou projektu Integrátor SE minimálne v časti v rozsahu modernizácie PVE. Hybridizácia PVE Čierny Váh batériovým úložiskom navyše prispeje k dosiahnutiu celkovej inštalovanej kapacity 332-582 MW indikovanom na obrázku 4.2\_2. Navyše v zahraničných DRPS je bežná prax, uvádzať aj plánované projekty v rámci dokumentu DRPS – ako príklad stačí uviesť projekty TYNDP 2022 č. 1001 - Kaunertal Extension Project a č. 1026 - Hydro pumped storage Riedl ktoré sú uvedené v rakúskom a nemeckom DPRPS.  | SEPS v DPRPS nepopisuje projekty tretích strán. No hoci nejde o projekt PPS do rozvoja PS, červený text bude doplnený do poznámky pod čiarou ako doplnková informácia o projekte tretej strany v dokumente TYNDP ENTSO-E 2022.   | ÁNO |
| **Kap. 5.3** | *Systémová dostatočnosť ES SR odsek 5.3.1. Dostatočnosť PpS.* *V tomto odseku sa uvádza „ V reálnej prevádzke v roku 2021 sa však nevyskytol stav, kedy by indikovaný deficit v jednotlivých PpS ohrozil bezpečnosť a spoľahlivosť prevádzky a kvalitu regulácie ES SR“.* *Pre rok 2022 odsek neobsahuje žiadny komentár k bezpečnosti a spoľahlivosť prevádzky a kvalite regulácie ES SR. Takýto komentár je potrebné doplniť*.  | Prevádzkové dáta sú známe aj pre rok 2022, je teda žiaduce okomentavať bezpečnosť a spoľahlivosť prevádzky a kvalitú regulácie ES SR počas roka 2022.  | V čase spracovania analýz pre DPRPS 2033 nebol rok 2022 ukončený, a teda neboli k dispozícii všetky prevádzkové dáta na jeho vyhodnotenie. Vyhodnotenie pre rok 2022 bude súčasťou ďalšieho spracovania DPRPS. | NIE |
| **Kap. 5.3** | *Systémová dostatočnosť ES SR odsek 5.3.1. Dostatočnosť PpS* *Žiadame sprístupniť metodiku, hypotézy a dáta vrátane klimatických scenárov použité pre výpočet potrieb FCR, aFRR, mFRR a TRV3 pre roky 2027 a 2032 . Deficity uvádzané v grafoch pre rok 2021 nezodpovedajú rozdielu medzi v grafoch uvádzanými požiadavkami a reálne zrealizovanými nákupmi SEPS.*  | Uvedené hodnoty požiadaviek na PpS, najmä čo sa týka aFRR nekorelujú s významným nárastom inštalovaného výkonu fotovoltických a veterných elektrárnív ES SR do roku 2032. Český dokument MAF CZ 20223 od ČEPS predpokladá nárast potrieb FRR v horizonte 2040. V záujme transparentnosti je potrebné dodať viac informácii akým spôsobom boli potreby PpS pre roky 2027 a 2032 vypočítané. Žiadame sprístupniť metodiku, hypotézy a dáta vrátane klimatických scenárov použité pre výpočet potrieb FCR, aFRR, mFRR a TRV3 pre roky 2027 a 2032 . Deficity uvádzané v grafoch pre rok 2021 nezodpovedajú rozdielu medzi v grafoch uvádzanými požiadavkami a reálne zrealizovanými nákupmi SEPS  | Metodika výpočtu FCR, aFRR, mFRR a TRV3 je popísaná v Technických podmienkach SEPS, dokument F, kapitola F3.Výpočty vychádzajú zo scenára A, z 35 klimatických rokov definovaných v ENTSO-E, z nasadenia zdrojov elektriny market simulácií scenára A, certifikovaných zdrojov z augusta roku 2022 a inštalovaného výkonu OZE pre vietor a slnko podľa NECP(F55).Hodnoty PpS, najmä čo sa týka aFRR korelujú s nárastom v OZE (FVE a VTE) podľa INECP(F55) – obrázok 4.1.2\_1, kap. 4.1.2 pre roky 2027 a 2032. V grafoch pre rok 2021 sú uvedené priemery v týždenných maxím zaťaženia, preto nemôžu zodpovedať reálne zrealizovaným nákupom SEPS. Dáta:* Výroba a spotreba je uvedená v DPRPS
* Vývoj Pinst, vrátane FVE a VTE je zverejnená v rámci DPRPS
* Klimatické roky: prevzaté z <https://www.entsoe.eu/outlooks/eraa/2022/eraa-downloads/>
 | ČIASTOČNE |
| **Kap. 6.2** | *Predpokladaný rok odstavenia z prevádzky vedení V071, V072 by mal byť do roku 2027, nie 2024.*  | Odstavenie týchto vedení nie je kompatibilné s prevádzkou EVO do roku 2027.  | Údaj v DPRPS 2033 korešponduje s platnými zmluvami medzi SEPS a SE. | NIE |
| **Kap. 6.3** | *Medzi investičné projekty navrhujeme doplniť aj „Zdvojenie severnej vetvy 400kV Čierny Váh-Spišská Nová Ves“*  | V rámci útlmu 220kV PS, treba prehodnotiť potrebu zdvojenia severnej vetvy 400kV Čierny Váh-Spišská Nová Ves najmä s ohľadom na posilnenie severnej vetvy PS a predpokladaného zvýšeného významu lokality PVE Čierny Váh pre stabilizáciu siete pri vyššom podiele OZE. Tento projekt by sa dal prihlásiť do TYNDP 2024 ako interné posilnenie slovenskej prenosovej sústavy a následne sa uchádzať o miesto na 7. PCI zozname spolu s projektom Integrátor SE, keďže medzi obidvoma projektami existujú synergie.  | Význam a opodstatnenosť tohto navrhovaného projektu a jeho následné zaradenie do investičného plánu SEPS bude potrebné posúdiť, či už v dôsledku projektu Integrátor SE, alebo z dôvodu iných potrieb PS, resp. na základe žiadosti niektorého užívateľa PS.  | NIE |
| **Kap. 5.1** | *V tomto odseku je potrebné popísať prevádzku elektrizačnej sústavy na východe Slovenska po odstavení EVO a v prípade nového veľkého odberu pri realizovaní investície Volvo a/alebo oblúkových pecí US Steel.*  | Žiadny subjekt nebude v pozícii pripraviť projekt pre možné riešenie problému v regióne východného Slovenska ak táto potreba nie je explicitne popísaná v DPRPS.  | Konkrétne investičné potreby do posilnenia PS SR po odstavení EVO momentálne indikované nie sú. V prípade požiadaviek potenciálnych investorov do výstavby odberných zariadení alebo zariadení na výrobu elektriny na úrovni PS SR bude SEPS postupovať v súlade so svojim Prevádzkovým poriadkom. Tzn., na základe individuálnej štúdie vplyvu zariadení žiadateľa na sústavu budú identifikované potrebné opatrenia na strane sústavy, ako aj na strane žiadateľa. | NIE |
| **Kap. 4.2** | *Pre scenár B „ noví veľkí odberatelia elektriny“ je potrebné explicitne špecifikovať aj objem nového odberu v GWh.*  | Popis scenára bez odhadu odberu v GWh nie je dostatočne zrozumiteľný  | Kvalitatívny popis scenárov v kapitole 4.2 je dostatočný.Konkrétne navýšenie odberu oproti očakávanému scenáru, spolu s ostatnými ukazovateľmi, sa uvádza v časti 5.1. | NIE |
| **Kap. 4.2** | *Je potrebné zdôvodniť z akého dôvodu bol vybraný scenár ENTSOE Distributed Energy a nie scenár ENTSOE Global Ambition. Je potrebné explicitne popísať vstupné hypotézy tohto scenára a pridať referenciu na príslušné dokumenty ENTSOE ktoré tento scenár detailne popisujú.*  | Aktuálne znenie nedostatočne popisuje scenár Distributed energy a jeho vstupné hypotézy ako zníženie spotreby energie a zníženie individuálnej mobility. V záujme transparentnosti je potrebné tento popis spresniť. Zároveň je potrebné náležite zdôvodniť prečo bol vybraný scenár Distributed Energy a nie scenár Global Ambition napriek tomu, že scenár Global Ambition je bližší koncepcii energetickej politky SR a spĺňa rovnaké klimatické ciele ako Distributed Energy. Scenár Distributed Energy, ktorý v horizonte 2050 vidí pokles inštalovanej kapacity jadra na Slovensku na cca 1300 MW je v priamom rozpore s aktuálnym dokumentom INECP SR. Keďže tento scenár tiež vidí exit jadra v Českej republike do roku 2050 je nutné prísť k záveru, že tento scenár nie je realizovateľný v podmienkach stredo európskej elektrizačnej sústavy a nemal by sa ďalej používať v žiadnom národnom strategickom dokumente.  | Odôvodnenie voľby scenára pre potreby DPRPS je dostatočné.Pre potreby DPRPS bolo stanovených päť scenárov (A až E), ktoré vymedzujú predpokladaný vývoj zaťaženia a zdrojového mixu ES SR. Scenár ENTSO-E (F) slúži výhradne na porovnanie s výsledkami rozvojových scenárov A až E, preto nepovažujeme za potrebné uvádzať vstupné hypotézy tohto scenára. Scenár bol vybraný výhradne kvôli vyššej pripojenej kapacite OZE ako v scenári Global Ambition. Tiež sa porovnávali iba výsledky pre časový horizont 2030, ktoré sú veľmi blízke výsledkom scenára Global Ambition. Inštalovaná kapacita jadrových elektární v sledovanom časovom horizonte korešponduje s kapacitou v scenári Global Ambition.Ako bolo spomenuté vyššie, scenár nie je preverovaný v DPRPS, a preto nie je ani cieľom hodnotiť či je, alebo nie je realizovateľný v podmienkach SR.Do DPRPS 2033 bol pridaný odkaz na stránku TYNDP 2022. | ČIASTOČNE  |
| **Kap. 5.4** | *Je potrebné pridať limity OZE pre celý horizont DPRPS, t.j. do roku 2033 ako aj kvantifikovať potreby flexibility (dennej, týždennej, sezónnej) a PpS ktoré sú potrebné každý rok pre vyregulovanie systémovej odchýlky (ACE), spôsobenej rozdielom medzi predpokladanou a skutočnou výrobou okrem iného aj zdrojov s vysokou fluktuáciou výroby elektriny*  | Bez týchto informácii zo strany SEPS nie je možné jednak splniť ciele OZE stanovené v Fit for 55 a Repower EU a zároveň to nedáva jasnú informáciu pre investorov do potrebných zdrojov flexibility. Zároveň je potrebné splniť odporúčania zo strany Európskej komisie ako napríklad: 1. A. Hodnotenie Slovenského INECPu z Európskej komisie zo 14.10. 2020:

*Slovakia also received a recommendation to set clear objectives, milestones and timelines related to sources of flexibility. Such a recommendation was partially addressed* 1. B. Policy recommendations zo „Study on energy storage“ od Európskej komisie:

1. *The National Energy and Climate Plans are a central instrument for Member States to provide transparency and visibility to market actors regarding the objectives for increasing the flexibility of the national energy system* *2. NECPs should provide further details on the deployment pathways for each storage technology as well as the forecasted measures in order to allow market actors to deploy the identified storage capacity needed* *3. Require network operators to weigh network investments against the procurement of flexibility resources by market actors, e.g. in National Development Plans.* Bolo by vhodné aby sa tieto informácie objavili primárne v DPRPS aby ich následne mohol prebrať národný INEKP. Nie je totiž žiadúce aby sa vytvoril proces hodnotenia flexibility ktorý by bol paralelný k DPRPS a vychádzal z iných hypotéz dát a prípadne iných nástrojov.  | Vzhľadom na skutočnosť, že v súčasnosti prebieha spracovávanie externých štúdií „Štúdia vplyvu OZE na riadenie ES SR“ pre stanovenie limitov OZE z pohľadu flexibility, ako aj sieťových pomerov, bude informácia k limitom OZE s ohľadom na veľkosť PpS pre relevantné časové obdobie súčasťou až ďalšieho vydania DPRPS. Limity OZE (t. j. voľné kapacity OZE na webovej platforme) podľa pravidiel zadefinovaných v TP, dokument S (S4) sú každoročne zverejňované k 30.6 príslušného roka na webovej platforme SEPS. SEPS pri objemoch OZE na účel analýz pre DPRPS vychádza zo schváleného NECP SR, nakoľko práve NECP SR (v gescii MH SR) je určujúcim dokumentom.  | NIE |
| **Kap. 5.3.2** | *Zmeniť pre FCR* *„ o Rozšírenie ponúkaných objemov v podobe pripájania ďalších batériových systémov zo strany prevádzkovateľov týchto zariadení (alebo iných LER systémov) do sústavy.“* *na**„ o Rozšírenie ponúkaných objemov v podobe* ***modernizácie existujúcich zdrojov ako sú vodné elekrárne a PVE*** *a pripájania ďalších batériových systémov zo strany prevádzkovateľov týchto zariadení (alebo iných LER systémov) do sústavy.“* *Zmeniť pre aFRR* *“ o Rozšírenie ponúkaných objemov PpS v podobe pripájania ďalších batériových systémov (alebo iných LER systémov) do sústavy.“* *na* *“ o Rozšírenie ponúkaných objemov PpS v podobe* ***modernizácie existujúcich zdrojov ako sú vodné elekrárne a PVE*** *a pripájania ďalších batériových systémov (alebo iných LER systémov) do sústavy.“*  | Znenie by malo byť buď technologicky neutrálne alebo uviesť všetky potenciálne zdroje rozšírenia ponúkaných objemov PpS. Nie je vhodné uvádzať len batériové systémy ako potenciálne riešenie, najmä ak existuje aj možnosť modernizácie vodných elektrární a PVE s menším environmentálnym a sociálnym dopadom.  |  | ÁNO |
| **Kap. 5.3.2** | *Pridať referenciu na web stránku alebo technickú správu k projektu Piaf.*  | Referencia je potrebná v rámci transparentnosti navrhovaného riešenia.  |  | ÁNO |
| **Kap. 6** | *Je potrebné pridať sekciu “Zásadné rozvojové zámery mimo SEPS“ kde by bol stručný popis zásadných rozvojových projektov v rámci SR ktoré majú vplyv na prenosovú sústavu, ako napríklad projekt Integrátor SE alebo projekt EMO34, prípadne viac detailov o konkrétnych batériových projektoch ktoré zdvihne inštalovanú kapacitu batérii na Slovensku na stovky MW inštalovanej kapacity do roku 2032*  | Na elektrizačnú sústavu SR nemajú vplyv iba projekty riadené SEPS, ale aj iniciatívy iných aktérov, predovšetkým čo sa týka flexibilných zdrojov zabezpečujúcich stabilitu sústavy. Z tohto dôvodu by bolo vhodné inšpirovať sa DPRPS iných krajín a pridať aj základné informácie o plánovaných projektoch s významným vplyvom na prenosovú sústavu. Ako príklad sa dá uviesť rakúsky DPRPS | Podľa platnej legislatívy nemusí DPRPS takéto informácie obsahovať. DPRPS nie je národným strategickým dokumentom, ktorý určuje stratégiu rozvoja sektora energetiky SR.Avšak, v rámci DPRPS sú vždy uvažované také informácie o projektoch tretích strán, pri ktorých sa predpokladá vplyv na PS, ktorými PPS v čase spracovania DPRPS disponoval. SEPS nedisponuje informáciami o projektoch tretích strán v takom rozsahu, aby boli v DPRPS popísané navrhovaným spôsobom. | NIE |
| **Kap. 5.3.1** | *Uvádzané potreby FCR, aFRR, mFRR a TRV3 pre roky 2027 a 2032 nezohľadňujú potreby frekvečných PpS, najmä aFRR, ktoré budú potrebné v prípade pripojenia nových veľkých odberateľov.*  | Plánované oblúkové pece v US Steel budú predstavovať veľkú záťaž pre elektrizačnú sústavu ktorú je možno riešiť len významným navýšením objemov PpS, najmä aFRR. Takéto navýšenie treba plánovať s dostatočným predstihom a malo by byť explicitne uvedené ako potreba v DPRPS.  | Výpočty PpS vychádzajú zo základného scenára A, ktorý nezohľadňuje pripojenie nových veľkých odberateľov z PS. Rozšírenie posudzovania scenárov z hľadiska dostupnosti PpS bude zvážené pri nasledujúcich spracovaniach DPRPS.Potreby dodatočných PpS pri pripájaní nových užívateľov do PS SR, sú posudzované a indikované v rámci individuálnych štúdií vplyvu budúcich pripájaných zariadení do PS SR.  | NIE |
| **Kap. 4.1.1** | *V texte* *„Scenáre B a C pracujú ešte s vyšším nárastom spotreby elektriny, zapríčineným výraznou transformáciou energetiky v dôsledku jej dekarbonizácie. Popis scenárov je uvedený v kapitole 4.2. Informácia o spotrebe je uvedená v kapitole 5.1.4.“* *je nesprávne uvedená referencia na kapitolu 5.1.4.*  | Dokument neobsahuje kapitolu 5.1.4.  | Správna referencia má byť na kapitolu 5.1. | ÁNO |
|  |  |  |  |  |